România – Belarus 5-3, într-un meci amical. Doi "tricolori" au marcat în premieră pentru naţională.
România a învins Belarus, scor 5-3, într-o partidă amicală disputată la Ploieşti. Doi jucători au marcat în premieră pentru echipa naţională. Mirel Rădoi a făcut mai multe schimbări în a doua repriză, când oaspeţii au marcat de trei ori.
Patru goluri în prima repriză – Mitrea, Marin, Nedelcearu și Pușcaș – și patru în a cea de-a doua parte – în care Lazar a apărat și un penalty – au decis partida disputată în săptămâna în care România ar fi trebuit să joace finala pentru calificarea la Campionatul European.Din nefericire, privim doar la televizor Ungaria – Islanda. Antrenamentul cu bieloruşii a fost înaintea reîntâlnirii cu "balaurul" Haaland. România joacă duminică împotriva Norvegiei, în Nations League. În tur a fost 4-0 pentru nordici.Doi "tricolori" au marcat pentru prima dată la echipa naţională: Fundaşii Bogdan Mitrea şi Ionuţ Nedelcearu, ultimul fiind autorul a două goluri. Celelalte reuşite au fost semnate de Răzvan Marin, din penalty, şi George Puşcaş.